Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 2. svibnja 2010.

18(29)2010.

MOLITVA ZA SUSRET
HRVATSKE
KATOLIČKE MLADEŽI
Isuse Kriste, istinski Trse, hvala Ti što si nas za svoje loze izabrao, što nas je Otac Tvoj, vinogradar dobri, po krštenju u Tebe ucijepio i snagom Duha Svetoga krijepio. Hvala Ti što smo s Tobom u jedno srasli, što smo u vinogradu Crkve rasli. Daj da u Tebi, Trse, ostanemo i mnogo dobroga roda donosimo, da zdravo i zrelo grožđe postanemo i muku gnječenja strpljivo podnosimo. Nek vino Tvoje u nama vrije, da radost Tvoju i bližnji pije. Ne dopusti, Kriste, da se od Tebe odijelimo i da vinograd Crkve napustimo. Ne daj da lažnu radost tražimo, Ne daj da žeđ otrovom tažimo. Snaži nas, da se ne umorimo. Pomlađuj nas, da ne ostarimo. Ti si naš život, Ti naša mladost, Ti budi naša potpuna radost. Amen.

Evanđelje iv 13,31-33a.34-35
Zapovijed vam novu dajem: ljubite jedni druge!
Čitanje svetog Evanđelja po Ivanu
Pošto Juda iziđe iz blagovališta, reče Isus:
»Sada je proslavljen Sin Čovječji
i Bog se proslavio u njemu!
Ako se Bog proslavio u njemu,
i njega će Bog proslaviti u sebi,
i uskoro će ga proslaviti!
Dječice, još sam malo s vama.
Zapovijed vam novu dajem:
ljubite jedni druge;
kao što sam ja ljubio vas,
tako i vi ljubite jedni druge.
Po ovom će svi znati da ste moji učenici:
ako budete imali ljubavi jedni za druge.«
Riječ Gospodnja.

USKRSNUO JE (PROSLAVLJEN) SIN BOŽJI
LJUBITE JEDNI DRUGE – TAKO ĆETE USKRSNUTI!
U Isusu je uskrsnuo Sin čovječji! Kroz Isusa se pokazala Vječna ljubav i čovjekov poziv. Smisao življenja sina čovječjeg nije na razini ove svakodnevne prirode - njegov je smisao na uskrsnoj strani, na Božjoj strani. Kad čovjek 'uskrsne' tad se najsnažnije slavi Bog, a i čovjek.
Slavu Bogu dajemo najviše svojim uzdizanjem, svojom praksom ljubavi. Da, svi želimo ostvariti taj u nama drijemajući i nikada ostvareni cilj, a kao da ne znamo kako ili ne prihvaćamo 'savjet' drugih. Razni su pokušaji na privatnom i zajedničkom planu da se dođe do 'smirenja', ali kao da nijedan pokušaj nije uspio. Kroz Isusa je Bog progovorio i čovjeku pokazao put i mjesto smiraja. Prvo, čovjek treba biti svjestan da je Božji sin, kćer.
Da Bog u njemu i time se čovjeku otvaraju božanske mogućnosti. Tek kad su se apostoli preobrazili (uskrsli) kroz Isusa tada za njih postaje životna istina Ljubav. Potrebno je u sebi se razobličiti da bi se moglo istinski ljubiti. Preobražen čovjek istinski sve zapovijedi naravi i Božje svodi na ljubav prema apsolutnoj ljubavi i prema ljudskoj ljubavi. (Ljubi Boga i bližnjega svoga). Koliko god nam je želja da ljubimo bližnjega (valjda je 'daljnjega' lako ljubiti jer se i ne radi o konkretnoj ljubav!?) doživljavamo poteškoće u samima sebi. Kao da nam to ne ide. To je očito da još do kraja nismo 'kršteni' (preporođeni).
Isus ostavlja jednu jedinu zapovijed svojim učenicima: Ljubite se međusobno! I ovo je srž kršćanstva. To je osnovna dogma kršćanskog vjerovanja i življenja. Čovjek, kršćanin se razvija u istinskog čovjeka, sliku Božju, kroz ljubav. Kroz ljubav se najjasnije očituje 'slava Božja'. Najjača je propovijed o Isusu međusobna ljubav. Kršćanska apologetika (obrana) jest međusobna ljubav, ali isto tako manjak ljubavi zasjenjuje Isusovo i Božje lice. Mržnja je najveća antipropaganda kršćanstvu. Ljubav razobličuje sve naše vlastite lažnosti, sve prikrivene interese. Ljubav oslobađa i čini čovjeka slobodnim prema drugome.
Sjeme Vječne ljubavi zasijano je u sva ljudska srca. Ali su također mnoge stvari prigušile da ta klica proklija. Mi ne možemo stvoriti ljubav (nasilno se ne može ljubiti), ali možemo osloboditi sebe svega onoga što nam je zatrpalo Vječnu klicu ljubavi. To otklanjanje skoro spada u naše mogućnosti. To je naše, a možda radi toga i oklijevamo s oslobađanjem svojeg bića. Previše smo zarobljeni da bi mogli istinski ljubiti.
Mi se možemo otvoriti ljubavi, možemo se otvoriti da progovori ljubav. Ne radi se o tome da imamo geste ljubavi, već da se naša dubina izriče kroz ljubav. Jako je bitno da naši čini odgovaraju našoj duši, odnosno da naša duša odgovara našim činim. Isusove riječi, kako ih navodi sv. Ivan, očito govore bitnost Isusovih nasljednika: ljubav. Pa se očito vidi, bez ikakvog posrednog izvlačenja smisla, da je kršćanstvo vjera (religija) ljubavi.
Učenici se razdijelili. Da li se može još govoriti da su Isusovi učenici? Ivan kaže: Bog je ljubav! Tko ostaje u ljubavi ostaje u Bogu i Bog ostaje u njemu. A sv. Augustin će dodati: Ljubi, iza toga čini što hoćeš! Kao da čovječanstvo ne može progutati glagol ljubiti. Ali se njime može izreći razna značenja. Od ljubiti Boga do ljubiti čokoladu, koliko li nijansi? Kolika razlika između ljubiti prijatelja, prijateljicu i ljubiti hranu? Postoji čak opozicija u istom značenju. Kristova ljubav se razlikuje od 'erosa'. Ona ima značenje 'agapea'.
Agape oprašta, dijeli, prihvaća čovjeka onakvoga kakav jest, altruistička.
Tko ljubi (agape) ima Boga i radi kao Bog…
Marjan Jurčević

Popričesna meditacija
5. vazmena nedjelja godine C
“Pošto Juda iziđe iz blagovališta, reče Isus:
sada je proslavljen sin čovječji.” (Iv 13,31)
“Zapovijed vam novu dajem:
ljubite jedni druge.” (Iv 13,35)
Evanđelje ovoga dana govori o Isusovu času. Spominje se Juda koji izlazi iz zajedništva. Isus to naziva časom svoje proslave, a nama to izgleda časom Isusova razočaranja. Međutim, Isus uvijek sve drukčije gleda.
Isus, poslušan do smrti, sav je ispunjen ljubavlju. I kad mu Juda himbeno bude pristupio da ga poljupcem izda, Isus će ga nehimbeno, iskreno i iz dubine srca nazvati prijateljem.
Isusa su izdali, oklevetali, osudu ostvarili, a on ostaje u ljubavi prema svima.
Osjetljivi smo kad nam se ljubav ne uzvrati. Naša je ljubav krhka, nepouzdana, nestalna i kratkoročna. Ti, Gospodine, ljubiš i onda kada ne zavrijeđujemo.
Pitaš me, kao nekoć Petra: “Ljubiš li me?” Prečesto sam zatajio u ljubavi. Daj mi milost da rastem u ljubavi. Priredio: Dario Miletić

Meditacija:
Gospodine, tvoja smrt nije bila konac,
Nego ulaz u neprolazan život.
Tvoja smrt će se neprestano navješćivati
Tvoje uskrsnuće slaviti,
Dok ne dođeš, konačno, u slavi.
Bez tvog uskrsnuća tvoje bi djelo bilo nikakvo
Tvoja bi se riječ zaboravila.
No, ti sada živiš u nama i među nama
Iznova nam daruješ
Budućnost u svim beznadnostima.
Nadu u svim bezizlaznostima
Savjet u svim sumnjama.
Danijel Hörnemann

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: V USKRSNA - Anastazije, Eugen
Ponedjeljak: Sv. Filip i Jakov
Utorak Florijan, Cvjetko - 8. od 13 utoraka molitve sv. Anti—molitva i pobožnost prije mise u 19 sati
Srijeda Peregrin, Anđelko
Četvrtak Dominik Savio, Nedjeljko
Petak sv. Duje u Kraju zaštitnik samostana
Subota Marija Posrednica,
SUSRET HRVATSKE KATOLIČKE MLADEŽI. U našoj crkvi se okupljaju FRAMAŠI iz cijele Hrvatske. Misno slavlje imaju u 12 sati. Polazak procesije s FORUMA u 14 sati. Misa na Višnjiku u 18 sati.
Nedjelja VI. USKRSNA NEDJELJA - Pahomije, Mirna
U našoj crkvi poslije naše mise u 10 sati u 11 sati misno slavlje za mlade koje je ugostila župa Srca Isusova.
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati. SVIBANJSKA POBOŽNOST
3. i 4. svibnja nema predviđenih kateheza za odrasle i mlade

''Svibanjske pobožnosti'' u našoj crkvi biti će svaku večer u 18,30 i zatim sv. misa u 19,00 sati. U mjesecu svibnju Crkva nam preporuča razne nakne apostolata molitve. Među njima su: - da se dokrajči nepravedna trgovina s ljudima u koju su na žalost uvučeni milijuni žena i djece. - da po Marijinu primjeru i zagovoru trajno živimo i rastemo u milosti koju primamo od Isusa Krista – Sina njezina.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)